কায়সার হামিদ মানিক, উখিয়া : কক্সবাজারের উখিয়ার কুতুপালং দক্ষিণ ফলিয়াপাড়ায় সামাজিক বাগানের গাছ কাটতে নিষেধ করায় রোহিঙ্গারা এক স্থানীয় কিশোরকে কুপিয়েছে। ৩ ডিসেম্বর সকাল ১০টায় দক্ষিন ফলিয়াপাড়া গ্রামে এই ঘটনা ঘটে। একই এলাকার আলি আহমদ জানান, জনৈক সৈয়দ আলমের রোপিত সামাজিক বাগানে তার ছেলে মো: রিদোয়ান ১২ বাগান পাহারায় ছিল। অনুমান সকাল ১০টার সময় ৫॥৬ জনের রোহিঙ্গা লোক এসে বাগানে গাছ কাটছিল। এ সময় রিদোয়ান রোহিঙ্গাদের বাধা দিলে তাদের হাতে থাকা দা দিয়ে কুপিয়ে গুরুতর আহত করে। ঘটনার পরপরই স্থানীয় গ্রামবাসীরা ঘটনাস্থল থেকে ২জন রোহিঙ্গাকে আটক করে উখিয়া থানায় সোপর্দ করেছে। আহত রিদোয়ান বর্তমানে কক্সবাজার সদর হাসপাতালে চিকিৎসাধীন রয়েছে।